pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ติดตามการดูแลช่วยเหลือผู้หนีภัยความไม่สงบ บริเวณชายแดนไทย - เมียนมา ตามหลักมนุษยธรรม พร้อมให้กำลังใจการปฏิบัติงานของเจ้าหน้าที่ รวมทั้งหน่วยงานที่เกี่ยวข้อง
วันพุธที่ 12 เมษายน 2566
12/04/2566
โฆษกรัฐบาลเผย นายกฯ ติดตามการดูแลช่วยเหลือผู้หนีภัยความไม่สงบ บริเวณชายแดนไทย - เมียนมา ตามหลักมนุษยธรรม พร้อมให้กําลังใจการปฏิบัติงานของเจ้าหน้าที่ รวมทั้งหน่วยงานที่เกี่ยวข้อง
โฆษกรัฐบาลเผย นายกฯ ติดตามการดูแลช่วยเหลือผู้หนีภัยความไม่สงบ บริเวณชายแดนไทย - เมียนมา ตามหลักมนุษยธรรม พร้อมให้กําลังใจการปฏิบัติงานของเจ้าหน้าที่ รวมทั้งหน่วยงานที่เกี่ยวข้อง
วันนี้ (วันที่ 12 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการปฏิบัติงานของเจ้าหน้าที่พลเรือน ตํารวจ ทหาร รวมทั้งหน่วยงานสภากาชาดไทย ที่ช่วยเหลือผู้หนีภัยความไม่สงบ ในพื้นที่ชายแดนไทย – เมียนมา บริเวณพื้นที่ปลอดภัยชั่วคราวท่าทรายรุจิรา ต.ท่าสายลวด ท่าเจ๊ไก่ บ้านใหม่ริมเมย ต.แม่กาษา อ.แม่สอด และบริเวณพื้นที่ปลอดภัยชั่วคราว บ้านวังผา ต.แม่จะเรา อ.แม่ระมาด จ.ตาก โดยผู้ว่าราชการจังหวัด และนายกเหล่ากาชาดจังหวัดตาก ได้เยี่ยมเยียนเจ้าหน้าที่ และผู้หนีภัยความไม่สงบ พร้อมพบปะพูดคุยให้กําลังใจผู้หนีภัย และดูแลการรักษาสุขภาพอนามัยให้แก่ผู้หนีภัย
โฆษกประจําสํานักนายกรัฐมนตรี กล่าวว่า ปัจจุบันยังมีผู้หนีภัยความไม่สงบชาวเมียนมา ทั้งที่ อ.แม่สอด และที่ อ.แม่ระมาด ที่อยู่ในความดูแลของเจ้าหน้าที่ พลเรือน ตํารวจ ทหาร โดยมีหน่วยงานสภากาชาดไทยได้ดูแลด้านมนุษยธรรม ทั้งการสนับสนุนอาหาร และการรักษาพยาบาล ซึ่งขณะนี้ สถานการณ์ล่าสุด (วันที่ 10 เมษายน 2566) ผู้หนีภัยความไม่สงบชาวเมียนมาที่ฝั่งไทย คงเหลือจํานวน 961 คน อย่างไรก็ดี สถานการณ์ชายแดนยังต้องประเมินสถานการณ์อีกระยะหนึ่ง หากไม่มีเหตุการณ์ความไม่สงบจะได้หารือกับหน่วยงานความมั่นคงในพื้นที่เพื่อกําหนดแนวทางการปฏิบัติต่อผู้หลบหนีภัยความไม่สงบต่อไป
“นายกรัฐมนตรีติดตามสถานการณ์ และขอบคุณเจ้าหน้าที่ทุกฝ่าย ทุกหน่วยงานที่เกี่ยวข้องที่ได้ร่วมช่วยเหลือดูแลผู้หนีภัยความไม่สงบชาวเมียนมา ตามหลักมนุษยธรรม พร้อมกําชับหน่วยงานที่เกี่ยวข้องให้รายงานความคืบหน้า และผลการดําเนินการอย่างต่อเนื่อง รวมทั้ง นายกรัฐมนตรีห่วงใยพี่น้องประชาชน ขอให้งดการเดินทางเข้าไปยังพื้นที่ใกล้เคียงที่มีเหตุการณ์ความไม่สงบเพื่อความปลอดภัยอีกด้วย” นายอนุชาฯ กล่าว
ทั้งนี้ ประชาชนติดตามข่าวสารจากการแถลงข่าวของศูนย์สั่งการชายแดนไทย-เมียนมา จังหวัดตาก โดยสามารถรับชมได้ทางเพจสํานักงานประชาสัมพันธ์จังหวัดตาก ได้อีกช่องทางหนึ่ง
รัฐบาลไทย-ข่าวทำเนียบรัฐบาล-ผู้ช่วยปลัดฯ ร่วมหารือคณะกรรมการโฆษกกระทรวง เน้นปฏิบัติการตามแผนประชาสัมพันธ์แห่งชาติ (พ.ศ.2566-2570)
วันพุธที่ 12 เมษายน 2566
12/04/2566
ผู้ช่วยปลัดฯ ร่วมหารือคณะกรรมการโฆษกกระทรวง เน้นปฏิบัติการตามแผนประชาสัมพันธ์แห่งชาติ (พ.ศ.2566-2570)
ผู้ช่วยปลัดฯ ร่วมหารือคณะกรรมการโฆษกกระทรวง เน้นปฏิบัติการตามแผนประชาสัมพันธ์แห่งชาติ (พ.ศ.2566-2570) พร้อมย้ําให้ความสําคัญกับประเด็นข่าวสาร และการต่อต้านข่าวปลอม (Fake News) เพื่อการรับรู้ที่ถูกต้องของประชาชน
วันนี้ (10 เมษายน 2566) เวลา 13.30 น. นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ร่วมการประชุมคณะกรรมการโฆษกกระทรวง ครั้งที่ 1/2566 โดยมี นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เป็นประธานการประชุมฯ ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล และมีโฆษกกระทรวง ผู้แทน/ตัวแทนจาก 20 กระทรวง/หน่วยงาน เข้าร่วมการประชุม โดยระเบียบวาระการประชุมสรุปได้ ดังนี้
โฆษกประจําสํานักนายกรัฐมนตรีได้แจ้งให้ที่ประชุมทราบถึง แผนปฏิบัติการด้านการประชาสัมพันธ์แห่งชาติ (พ.ศ.2566-2570) ซึ่งคณะรัฐมนตรีได้มีมติเห็นชอบไปเมื่อวันที่ 7 มีนาคม 2566 ที่จะใช้เป็นกรอบแนวทางหลักในการประชาสัมพันธ์และสื่อสารมวลชนของประเทศ เพื่อกําหนดเรื่องการสื่อสารที่สําคัญให้สอดคล้องกับสถานการณ์ปัจจุบันอย่างถูกต้อง แม่นยํา รวมทั้งใช้ในการบริหารประเด็นข้อมูลข่าวสารและต่อต้านข่าวปลอม (Fake News) โดยสามารถโหลดแผนปฏิบัติการดังกล่าวได้จากเว็บไซต์ของกรมประชาสัมพันธ์ นอกจากนี้ ยังได้แจ้งต่อที่ประชุมถึงผลการดําเนินงานของรัฐบาล ปีที่ 4 (25 กรกฎาคม-31 ธันวาคม 2565) ซึ่งยังได้จัดพิมพ์รายงานผลการดําเนินงานของรัฐบาลฯ ในรูปแบบ e-book อีกด้วย
โฆษกประจําสํานักนายกรัฐมนตรี กล่าวเพิ่มเติมถึงประเด็นที่นายกรัฐมนตรีให้ความสําคัญมาโดยตลอด คือการปฏิบัติการสารสนเทศต่อต้านข่าวปลอม (Fake News) ซึ่งทุกกระทรวงได้ดําเนินการเปิดศูนย์ต่อต้านข่าวปลอม หรือสร้างช่องทางภายในกระทรวง เพื่อตรวจสอบข้อมูลที่เผยแพร่บนสื่อสังคมออนไลน์และระบบอินเทอร์เน็ต ซึ่งก่อให้เกิดผลกระทบต่อประชาชนในวงกว้าง และสร้างการรับรู้ข้อมูลที่ถูกต้อง รวดเร็ว ซึ่งโฆษกรัฐบาลเห็นว่า หากเกิดประเด็นที่คาบเกี่ยวกับหลายหน่วยงาน แต่ละกระทรวง/หน่วยงานสามารถออกมาชี้แจงได้เลยเพื่อป้องกันความสับสน และให้เกิดความถูกต้อง รวดเร็ว ในขณะที่รัฐบาลจะช่วยชี้แจงประชาสัมพันธ์ด้วยอีกทาง เพื่อบูรณาการการทํางาน เพิ่มประสิทธิภาพ ให้การประชาสัมพันธ์ของรัฐบาลสอดคล้องเท่าทันสถานการณ์
โอกาสนี้ โฆษกรัฐบาลได้ขอความเห็นจากที่ประชุมเพื่อเพิ่มประสิทธิภาพของแนวทางสร้างความรับรู้ความเข้าใจแก่ประชาชน (ID IA IR Chat) เพื่อให้เป็นกลไกสําคัญในการขับเคลื่อนข้อมูลข่าวสารจากภาครัฐสู่ประชาชน ได้อย่างมีประสิทธิภาพ มีความถูกต้อง รวดเร็ว และชัดเจน
ทั้งนี้ ผู้ช่วยปลัดกระทรวงอุตสาหกรรม ได้รายงานให้ที่ประชุมในเรื่องการดําเนินงานของศูนย์ต่อต้านข่าวปลอม/บิดเบือนประจํากระทรวง ของกระทรวงอุตสาหกรรม (อก.) ว่า ทาง อก. ไม่มีการจัดตั้งศูนย์ต่อต้านข่าวปลอม อย่างไรก็ตาม กระทรวงอุตสาหกรรมได้มีการบริหารจัดการการดําเนินงานด้านข่าวประชาสัมพันธ์ ผ่านคณะกรรมการกําหนดนโยบายและยุทธศาสตร์การประชาสัมพันธ์ อก. และคณะทํางานโฆษกกระทรวงอุตสาหกรรม ครอบคลุมองค์ประกอบทุกหน่วยงานในสังกัดกระทรวง ซึ่งมีการประชุมเป็นประจําทุกเดือน ทําให้สามารถดําเนินการรายงานข้อมูลข่าวไปสู่ประชาชนได้อย่างรวดเร็ว และทันเหตุการณ์
รัฐบาลไทย-ข่าวทำเนียบรัฐบาล-จับแล้ว 9Near แจงไม่ได้แฮกข้อมูลแต่ซื้อมา 8 ล้านรายการ อยากดังเลยโพสต์ข้อมูลอินฟูลเลนเซอร์
วันพุธที่ 12 เมษายน 2566
จับแล้ว 9Near แจงไม่ได้แฮกข้อมูลแต่ซื้อมา 8 ล้านรายการ อยากดังเลยโพสต์ข้อมูลอินฟูลเลนเซอร์
จับแล้ว 9Near แจงไม่ได้แฮกข้อมูลแต่ซื้อมา 8 ล้านรายการ อยากดังเลยโพสต์ข้อมูลอินฟูลเลนเซอร์
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) แถลงความคืบหน้าในการติดตามผู้กระทําความผิดที่อ้างว่ามีข้อมูลส่วนบุคคลของคนไทยจํานวน 55 ล้านรายการว่า จ่าสิบโทเขมรัตน์ ได้ถูกส่งตัวมาที่กองบัญชาการสืบสวนสอบสวนคดีทางเทคโนโลยี โดยได้มีการสอบสวนและจะนําตัวจ่าสิบโทเขมรัตน์ไปค้นหาหลักฐานเพิ่มเติมที่บ้านพัก ผู้ต้องหายืนยันว่าข้อมูลที่ได้มาไม่ได้มาจากการแฮกข้อมูล แต่ได้จากการซื้อมาจากเว็บมืดที่ผิดกฎหมาย จํานวน 8 ล้านรายการ ราคา 8 พันบาท เมื่อซื้อข้อมูลมาแล้วต้องการทดลองว่ามีรายชื่อของตนอยู่ในข้อมูลดังกล่าวหรือไม่ เมื่อตรวจสอบพบว่ามีจริง จึงนํามา โพสต์ครั้งแรกไม่ได้รับการตอบสนอง จริงเลือกเอารายชื่อของผู้มีชื่อเสียงมาโพสทําให้เกิดความสนใจมาก ขณะนี้เจ้าหน้าที่จะต้องตรวจสอบเพิ่มเติมโดยจะไปค้นที่บ้านพัก หลักฐานที่ยืนยันตรงกับที่เจ้าหน้าที่มี เขาอยากลอง เรื่อง 55 ล้านรายชื่อไม่เป็นเรื่องจริง ซื้อมาจากเว็บ Breach Forum ซึ่งถูกปิดไปแล้ว ภรรยามีหน้าที่ดูแลคนไข้ไม่ได้มีหน้าที่ดูแลเกี่ยวกับระบบเลย
"โทษเบื้องต้นถือว่าเป็นการทําความผิดตามพ.ร.บ.ว่าด้วยการกระทําความผิดทางคอมพิวเตอร์ ในการนําข้อมูลอันเป็นเท็จในระบบคอมพิวเตอร์ สร้างความตื่นตระหนกและความเสียหายกับความมั่นคงของชาติ ส่วนความผิดตามพ.ร.บ.รักษาความมั่นคงปลอดภัยไซเบอร์ และพ.ร.บ.คุ้มครองข้อมูลส่วนบุคคลจะดําเนิน คดีต่อไป "
_____________________
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ผลักดันไทยเป็นฐานการการผลิตยานยนต์ไฟฟ้าและชิ้นส่วนยานยนต์ของภูมิภาค
วันพุธที่ 12 เมษายน 2566
โฆษกรัฐบาลเผย นายกฯ ผลักดันไทยเป็นฐานการการผลิตยานยนต์ไฟฟ้าและชิ้นส่วนยานยนต์ของภูมิภาค
ยินดีแนวโน้มตลาดรถยนต์ไฟฟ้า BEV ในไทยเติบโตต่อเนื่อง
วันนี้ (12 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนและส่งเสริมการลงทุนในภาคการผลิตและส่งออกที่เป็นมิตรต่อสิ่งแวดล้อม เพื่อผลักดันให้ไทยเป็นฐานการการผลิตยานยนต์ไฟฟ้าและชิ้นส่วนยานยนต์ของภูมิภาค เพิ่มขีดความสามารถในการแข่งขันของประเทศ พร้อมทั้งรับทราบการเปิดเผยรายงานของศูนย์วิจัยกสิกรไทยซึ่งคาดการณ์ว่า ตลาดรถยนต์ไฟฟ้า BEV ในไทยในปี 2566 นี้จะเติบโตได้อย่างก้าวกระโดดถึง 271.6% เมื่อเทียบกับปี 2565 พร้อมประเมินว่าจะสามารถทํายอดขายได้กว่า 50,000 คัน สะท้อนถึงพัฒนาการด้านอุตสาหกรรมยานยนต์ไฟฟ้าในไทยที่มีแนวโน้มเพิ่มขึ้นอย่างต่อเนื่อง
โฆษกประจําสํานักนายกรัฐมนตรีกล่าวว่า รถยนต์ไฟฟ้า BEV (Battery Electric Vehicle) เป็นรถยนต์ไฟฟ้าแบตเตอรี่ที่ใช้มอเตอร์ไฟฟ้าขับเคลื่อน โดยไม่มีการปลดปล่อยมลพิษ (Zero Emission) จากรถยนต์โดยตรง จึงได้รับความสนใจอย่างมากในปัจจุบัน ซึ่งศูนย์วิจัยกสิกรไทยเปิดเผยเพิ่มเติมว่า แนวโน้มการเติบโตของตลาดรถยนต์ไฟฟ้า BEV ในไทย มีปัจจัยสนับสนุนทั้งด้านอุปสงค์และอุปทาน โดยด้านอุปสงค์มาจากความต้องการรถยนต์ BEV ที่ยังอยู่ในระดับสูงของผู้บริโภค ซึ่งเป็นผลของมาตรการกระตุ้นด้านราคาที่ถูกจุดจากทางภาครัฐและการเร่งกระจายจุดชาร์จรถไฟฟ้าเพิ่มขึ้นเพื่อสร้างความเชื่อมั่นในการใช้งาน ขณะที่ด้านอุปทานมาจากสัญญาณบวก 3 ด้าน ได้แก่ 1. สถานการณ์การขาดแคลนชิปในการผลิตรถยนต์ที่เริ่มคลี่คลายขึ้นตามลําดับทําให้โอกาสส่งมอบรถยนต์ทําได้ดีขึ้น 2. ค่ายรถต่าง ๆ เช่นจาก จีน ญี่ปุ่น เกาหลีใต้ มีแนวโน้มเข้ามาทําตลาดในไทยมากขึ้น โดยเตรียมเปิดตัวรถยนต์ไฟฟ้า BEV รุ่นใหม่ในไทยปีนี้หลายรุ่น หลาย Segment ซึ่งจะทําให้มีตัวเลือกมากขึ้นในตลาด และ 3. ยอดขายรถยนต์ไฟฟ้า BEV ในจีนตกลงมาก ทําให้จีนมีโอกาสส่งออกมาทําตลาดในไทยแทนมากขึ้น
สอดคล้องกับรายงานจากกลุ่มอุตสาหกรรมยานยนต์ สภาอุตสาหกรรมแห่งประเทศไทย (ส.อ.ท.) ที่ระบุว่า ยอดจดทะเบียนใหม่ของรถยนต์ไฟฟ้า BEV ในไทย ทําสถิติในเดือนกุมภาพันธ์ 2566 ที่ผ่านมา ได้กว่า 5,402 คัน ซึ่งสูงสุดนับตั้งแต่มีการบันทึกจํานวนจดทะเบียนรถยนต์ไฟฟ้า โดยเพิ่มขึ้นจากปีก่อนหน้าในเดือนเดียวกัน 5,016.16% ขณะที่รถยนต์ไฟฟ้า HEV มียอดจดทะเบียนใหม่ที่ 7,842 คัน เพิ่มขึ้น 46.71% รถยนต์ไฟฟ้า PHEV มียอดจดทะเบียนใหม่ที่ 1,249 คัน เพิ่มขึ้น 46.71% ตามลําดับ รวมทั้งขณะนี้ยังมีการจัดงาน Bangkok International Motor Show 2023 ครั้งที่ 44 ระหว่างวันที่ 22 มีนาคม - วันที่ 2 เมษายน 2566 โดยปัจจุบัน (ข้อมูลวันที่ 29 มีนาคม 2566) ยอดจองรถยนต์ไฟฟ้าภายในงานมากกว่า 1,000 คันแล้ว
“รัฐบาลพร้อมส่งเสริมการใช้ยานยนต์ไฟฟ้าผ่านการออกมาตรการต่าง ๆ โดยคํานึงถึงความต้องการของทุกภาคส่วน สอดคล้อง สมดุลกับการรักษาสิ่งแวดล้อมเพื่อการใช้ทรัพยากรอย่างคุ้มค่าและยั่งยืน เชื่อมั่นว่า นโยบาย 30@30 เพื่อตั้งเป้าการผลิตรถยนต์ที่ไม่มีการปลดปล่อยมลพิษ จะทําให้ประเทศไทยเข้าสู่การเป็นสังคมคาร์บอนต่ํา ซึ่งจากรายงานดังกล่าวสะท้อนแนวโน้มของการเลือกใช้รถยนต์ไฟฟ้าในประเทศมากขึ้น และยังสามารถต่อยอดไปถึงภาคอุตสาหกรรมการผลิตและส่งออกเพื่อให้ไทยเป็นฐานการการผลิตยานยนต์ไฟฟ้าและชิ้นส่วนยานยนต์ของภูมิภาคได้ในอนาคต” นายอนุชาฯ กล่าว
รัฐบาลไทย-ข่าวทำเนียบรัฐบาล-ทส. จัดพิธีสืบสานประเพณีไทย สรงน้ำพระ รดน้ำขอพร เนื่องในวันสงกรานต์ 2566
วันพุธที่ 12 เมษายน 2566
ทส. จัดพิธีสืบสานประเพณีไทย สรงน้ําพระ รดน้ําขอพร เนื่องในวันสงกรานต์ 2566
ทส. จัดพิธีสืบสานประเพณีไทย สรงน้ําพระ รดน้ําขอพร เนื่องในวันสงกรานต์ 2566
ทส. จัดพิธีสืบสานประเพณีไทย สรงน้ําพระ รดน้ําขอพร เนื่องในวันสงกรานต์ 2566
วันที่ 11 เมษายน 2566 เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย ดร.ยุทธพล อังกินันทน์ ที่ปรึกษา รมว.ทส. นายธเนศพล ธนบุณยวัฒน์ เลขานุการ รมว.ทส. และ นายจตุพร บุรุษพัฒน์ ปลัด ทส. นําคณะผู้บริหารระดับสูง ข้าราชการและเจ้าหน้าที่ ร่วมสรงน้ําพระและขอพรเนื่องในวันสงกรานต์ ประจําปี 2566 เพื่อความเป็นสิริมงคลในโอกาสวันปีใหม่ของไทย เสริมสร้างความสุขความสามัคคีและสร้างขวัญกําลังใจแก่บุคลากร อีกทั้งร่วมสืบสานวัฒนธรรมประเพณีอันดีงามของไทย ณ ห้องประชุมศักดิ์สิทธิ์ ตรีเดช ชั้น 2 กระทรวงทรัพยากรธรรมชาติและสิ่งแวดล้อม และถ่ายทอดสัญญานผ่านระบบการประชุมทางไกล ไปยังส่วนราชการภายใต้สังกัดทั้ง 76 จังหวัดทั่วประเทศ
โอกาสนี้ นายวราวุธ ได้อํานวยพรแก่ผู้เข้าร่วมพิธีเนื่องในวันสงกรานต์ โดยขอให้ทุกคนยึดมั่นในสิ่งที่ดีงาม พร้อมทํางานให้เกิดประโยชน์สูงสุดแก่ประชาชนด้วยใจจริงและด้วยความเป็นหนึ่งเดียวกัน ภายใต้นโยบาย “ทส.หนึ่งเดียว” ที่จะร่วมกันบูรณาการงานเพื่อช่วยกันแก้ไขปัญหาต่าง ๆ เพื่อให้การทํางานของ ทส. สําเร็จลุล่วง และเป็นส่วนสําคัญในการขับเคลื่อนประเทศไทยในด้านทรัพยากรธรรมชาติและสิ่งแวดล้อมไปสู่การพัฒนาที่ยั่งยืน โดยขออาราธนาสิ่งศักดิ์สิทธิ์ทั้งหลายที่ทุกท่านเคารพนับถือ ได้ดลบันดาลให้ข้าราชการ พนักงาน และเจ้าหน้าที่ของกระทรวงฯ มีทั้งกําลังกาย กําลังใจ กําลังทรัพย์ในการที่จะทํางานให้กับแผ่นดินไทย ขอเดชะพระบารมีของ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี โปรดดลบันดาลให้เจ้าหน้าที่ทุกคน เป็นทรัพยากรที่สําคัญที่สุดของประเทศไทย ให้เป็นปราการด่านแรกและด่านสุดท้ายในการที่จะปกปักรักษาทรัพยากรของประเทศไทยให้คงอยู่ไปจนถึงชั่วลูกชั่วหลานอย่างยั่งยืน
รัฐบาลไทย-ข่าวทำเนียบรัฐบาล-กรมเจ้าท่า เร่งผลิตบุคลากรพาณิชยนาวีรับตลาดขนส่งทางน้ำโต พร้อมยกระดับคนเรือทุกระดับชั้น สู่มาตรฐานสากล
วันพุธที่ 12 เมษายน 2566
กรมเจ้าท่า เร่งผลิตบุคลากรพาณิชยนาวีรับตลาดขนส่งทางน้ําโต พร้อมยกระดับคนเรือทุกระดับชั้น สู่มาตรฐานสากล
...
กรมเจ้าท่าเร่งผลิตบุคลากรพาณิชยนาวีรับตลาดขนส่งทางน้ําโต พร้อมยกระดับคนเรือทุกระดับชั้น สู่มาตรฐานสากล
กรมเจ้าท่า กระทรวงคมนาคม เร่งขับเคลื่อนแผนส่งเสริมการขนส่งทางน้ําและการพาณิชยนาวีปี 2566 รุกผลิตบุคลากรให้เพียงพอกับความต้องการทุกระดับเพื่อลดต้นทุนโลจิสติกส์ เพิ่มศักยภาพผู้ประกอบการและขีดความสามารถการแข่งขันของประเทศสอดรับสถานการณ์และบริบทโลกที่เปลี่ยนแปลง
กรมเจ้าท่า ได้กําหนดแผนการปฏิบัติงานด้านการพัฒนาพาณิชยนาวี (การส่งเสริม) ประจําปีงบประมาณ2566 เพื่อส่งเสริมการขนส่งทางน้ําและการพาณิชยนาวีให้มีขีดความสามารถและศักยภาพในการแข่งขัน รวมถึง ลดต้นทุนระบบโลจิสติกส์ชองประเทศ และสร้างแรงจูงใจในการปรับเปลี่ยนมาใช้การขนส่งทางน้ํา โดยมุ่งเน้นการขนส่งทางลําน้ําและชายฝั่งทะเลให้เชื่อมโยงการขนส่งระหว่างประเทศมากขึ้น ดังนั้นจึงได้ให้ความสําคัญในการผลิตบุคคลากรให้เพียงพอกับความต้องการในทุกระดับของตลาดแรงงานเพื่อเพิ่มขีดความสามารถในการแข่งขันของประเทศ
ทั้งนี้ ศูนย์ฝึกพาณิชยนาวี กรมเจ้าท่า มีหน้าที่และความรับผิดชอบในการผลิตคนประจําเรือทุกระดับชั้นให้เพียงพอกับ ความต้องการของตลาดแรงงาน เพื่อสนับสนุนกิจการพาณิชยนาวีของประเทศ ตลอดจน พัฒนา ฝึกอบรมเพื่อเพิ่มวิทยฐานะคนประจําเรือทุกระดับชั้นให้ใด้มาตรฐานสากลสอดคล้องกับข้อกําหนดในอนุสัญญาว่าด้วยมาตรฐานการฝึกอบรม การออกประกาศนียบัตรและการปฏิบัติหน้าที่ยามในเรือของคนประจําเรือขององค์การทางทะเลโลก (IMO)และข้อบังคับกรมเจ้าท่าฯ ซึ่งงบประมาณปี 2566 มุ่งเน้นการผลิตและพัฒนาบุคลากรประจําเรือระดับนายประจําเรือฝ่ายเดินเรือ และฝ่ายช่างกลเรือให้มีความรู้ความสามารถตามมาตรฐานสากล
นอกจากนี้ ยังเน้นการฝึกอบรมบุคลากรประจําเรือ เพื่อเพิ่มพูนความรู้และเทคนิคใหม่ ๆ ในด้านวิชาชีพทางเรือให้เกิด ประสิทธิภาพในการทํางาน รวมไปถึงการปลูกฝังให้คนประจําเรือเป็นบุคลากรที่มีคุณธรรมและจริยธรรมในการประกอบอาชีพและสามารถทํางานร่วมกับผู้อื่นได้อย่างดีโดยมีเป้าหมายจํานวนนักเรียนเดินเรือพาณิชย์ที่สําเร็จการศึกษา180 คน
รัฐบาลไทย-ข่าวทำเนียบรัฐบาล-“ทิพานัน”ยกดัชนีความสุขในการดำรงชีวิตคนไทยสูงสุดในรอบ 40 เดือน สะท้อนผลสำเร็จนโยบายจัดการวิกฤติซ้อนวิกฤติของ “พล.อ.ประยุทธ์” และภาวะผู้นำ
วันพุธที่ 12 เมษายน 2566
12/04/2566
“ทิพานัน”ยกดัชนีความสุขในการดํารงชีวิตคนไทยสูงสุดในรอบ 40 เดือน สะท้อนผลสําเร็จนโยบายจัดการวิกฤติซ้อนวิกฤติของ “พล.อ.ประยุทธ์” และภาวะผู้นํา
“ทิพานัน”ยกดัชนีความสุขในการดํารงชีวิตคนไทยสูงสุดในรอบ 40 เดือน สะท้อนผลสําเร็จนโยบายจัดการวิกฤติซ้อนวิกฤติของ “พล.อ.ประยุทธ์” และภาวะผู้นํา
วันนี้ (12 เม.ย. 66) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและยินดีที่ผลสํารวจความคิดเห็นด้านสังคม ของศูนย์พยากรณ์เศรษฐกิจและธุรกิจ มหาวิทยาลัยหอการค้าไทย พบว่า เดือน มีนาคม 2566 ดัชนีทุกรายการปรับตัวดีขึ้นต่อเนื่องเป็นเดือนที่ 10 และสูงสุดในรอบ 38-40 เดือน ดัชนีวัดความสุขในการดํารงชีวิตปัจจุบัน อยู่ที่ 56.8 สูงสุดรอบ 40 เดือนนับตั้งแต่เดือน ธันวาคม2562 เพิ่มจาก 53.4 ในเดือน กุมภาพันธ์ 2566 ส่วนในอนาคต หรือใน 3 เดือนข้างหน้า ดัชนีอยู่ที่ 59.8 สูงสุดรอบ 38 เดือนนับจากเดือน กุมภาพันธ์ 2562 เพราะโควิดดีขึ้น และเศรษฐกิจไทยเริ่มฟื้นตัว การท่องเที่ยวเริ่มกลับมา แม้ราคาน้ํามันและค่าครองชีพยังทรงตัวสูง
น.ส.ทิพานัน กล่าวว่า ถือเป็นเครื่องชี้วัดผลสําเร็จของนโยบายในการจัดการวิกฤตซ้อนวิกฤต ที่ประเทศไทยและทั่วโลกต้องเผชิญกับวิกฤตการแพร่ระบาดของเชื้อไวรัสโควิด และผลกระทบจากสงครามในทวีปยุโรปต่อด้านราคาพลังงาน ประกอบกับภาวะผู้นําที่มีความกล้าหาญในการตัดสินใจเปิดประเทศได้เร็ว ทําให้เศรษฐกิจไทยฟื้นตัวอย่างต่อเนื่อง นํามาซึ่งความเชื่อมั่นและสะท้อนออกมาเป็นดัชนีความสุขของประชาชนที่เพิ่มสูงขึ้นอย่างต่อเนื่อง
“พล.อ.ประยุทธ์ขอบคุณทุกภาคส่วนที่ร่วมมือในการผลักดันมาตรการต่างๆ กระทั่งโควิดคลี่คลาย ในขณะที่ที่ผ่านมาพล.อ.ประยุทธ์ได้ขับเคลื่อนการพัฒนาโครงสร้างพื้นฐานด้านคมนาคมต่างๆทั้งระบบรถ ราง เรือ การพัฒนาเมือง พื้นที่เขตเศรษฐกิจพิเศษ EEC และโมเดลเศรษฐกิจBCG รองรับการแข่งขัน การค้า การลงทุน สร้างงาน สร้างอาชีพ เป็นสิ่งที่พล.อ.ประยุทธ์ทําแล้ว และหลายโครงการกําลังดําเนินอยู่เพื่อความสุขของคนไทยที่เพิ่มมากขึ้น”น.ส.ทิพานัน กล่าว
รัฐบาลไทย-ข่าวทำเนียบรัฐบาล-ชื่นมื่นในวันสงกรานต์ รัฐมนตรีฯ อนุชา ร่วมสรงน้ำพระพุทธรูปและอำนวยพรส่งความสุขให้กับข้าราชการกระทรวงอุตสาหกรรม รวยๆ
วันพุธที่ 12 เมษายน 2566
12/04/2566
ชื่นมื่นในวันสงกรานต์ รัฐมนตรีฯ อนุชา ร่วมสรงน้ําพระพุทธรูปและอํานวยพรส่งความสุขให้กับข้าราชการกระทรวงอุตสาหกรรม รวยๆ
ชื่นมื่นในวันสงกรานต์ รัฐมนตรีฯ อนุชา ร่วมสรงน้ําพระพุทธรูปและอํานวยพรส่งความสุขให้กับข้าราชการกระทรวงอุตสาหกรรม รวยๆ
วันนี้ (11 เมษายน 2566) เวลา 13.00 น. นายอนุชา นาคาศัย รัฐมนตรีประจําสํานักนายกรัฐมนตรี รักษาราชการแทนรัฐมนตรีว่าการกระทรวงอุตสาหกรรม เป็นประธานในกิจกรรมสืบสานประเพณีสงกรานต์ ประจําปี 2566 “สงกรานต์ สราญสุข” ของกระทรวงอุตสาหกรรม โดยมีนายณัฐพล รังสิตพล ปลัดกระทรวงอุตสาหกรรม นายวันชัย พนมชัย นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ผู้บริหารระดับสูง และข้าราชการกระทรวงอุตสาหกรรม ให้การต้อนรับ
ปลัดกระทรวงอุตสาหกรรม เป็นตัวแทนของข้าราชการกระทรวงอุตสาหกรรมได้มอบพวงมาลัยเพื่อขอพรจากท่านรัฐมนตรีว่าการกระทรวงอุตสาหกรรม โดยท่านนายอนุชาฯ ได้สรงน้ําพระพุทธรูปและกล่าวอวยพรให้กับผู้บริหาร ข้าราชการกระทรวงอุตสาหกรรม ว่า “ขอให้สิ่งศักดิ์สิทธิ์ทั้งหลายในสากลโลกและสิ่งศักดิ์สิทธิ์ที่เคารพนับถือได้โปรดดลบันดาลให้กับทุกท่านและครอบครัวพบแต่ความสุขความเจริญ ความสมหวัง และขอให้พี่น้องข้าราชการทุกท่านปราศจากโรคภัยไข้เจ็บ รวยๆ ทุกคนครับ”
หลังจากนั้นผู้บริหารระดับสูงของกระทรวงอุตสาหกรรม ได้แก่ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม
นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายภานุวัฒน์ ตริยางกูรศรี เลขาธิการสํานักงานอ้อยและน้ําตาลทราย นายสหวัฒน์ โสภา รองเลขาธิการสํานักงานอ้อยและน้ําตาลทราย นางสุชาดา โพธิ์เจริญ รองอธิบดีกรมส่งเสริมอุตสาหกรรม ซึ่งจะถึงวาระเกษียณอายุราชการในปี 2566 ร่วมสรงน้ําพระพุทธรูปและอวยพรให้ข้าราชการกระทรวงอุตสาหกรรม ในวันสงกรานต์หรือวันปีใหม่ไทยในปีนี้
รัฐบาลไทย-ข่าวทำเนียบรัฐบาล-กรมการขนส่งทางบก แนะวิธีเช่าเหมารถโดยสารสาธารณะ สำหรับการเดินทางเป็นหมู่คณะ เพื่อการเดินทางที่ปลอดภัย
วันพุธที่ 12 เมษายน 2566
กรมการขนส่งทางบก แนะวิธีเช่าเหมารถโดยสารสาธารณะ สําหรับการเดินทางเป็นหมู่คณะ เพื่อการเดินทางที่ปลอดภัย
...
กรมการขนส่งทางบก แนะวิธีเช่าเหมารถโดยสารสาธารณะ สําหรับการเดินทางเป็นหมู่คณะเพื่อการเดินทางที่ปลอดภัย
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า เทศกาลสงกรานต์เป็นเทศกาลที่มีวันหยุดยาวต่อเนื่องกันหลายวันมีประชาชนเดินทางกลับภูมิลําเนาหรือเดินทางไปพักผ่อนท่องเที่ยวตามสถานที่ต่าง ๆ การเช่าเหมารถโดยสารสาธารณะ เป็นการเดินทางอีกรูปแบบหนึ่งที่นิยมใช้สําหรับการเดินทางเป็นหมู่คณะ เพื่อให้สามารถเดินทางไปยังสถานที่ต่าง ๆ ได้อย่างสะดวก ถึงที่หมายอย่างพร้อมเพรียง โดยรัฐบาลและกระทรวงคมนาคมได้กําชับให้หน่วยงานที่เกี่ยวข้องประชาสัมพันธ์ให้ความรู้ในการเลือกรถโดยสารเช่าเหมาที่ถูกต้อง กรมการขนส่งทางบก (ขบ.) จึงแนะนําวิธีเลือกรถโดยสารสาธารณะเช่าเหมาสําหรับการเดินทางเป็นหมู่คณะเพื่อให้ประชาชนมีความปลอดภัยในการเดินทาง ดังนี้
1. ประชาชนควรเลือกใช้บริการจากผู้ประกอบการขนส่งที่ได้มาตรฐาน รถโดยสารสาธารณะต้องจดทะเบียนอย่างถูกต้องผ่านการตรวจสภาพรถและภาษีถูกต้องตรงตามระยะเวลามีการจัดทําประกันภัยตามที่กฎหมายกําหนด ควรมีการวางแผนการเดินทางอย่างเหมาะสม หลีกเลี่ยงการเดินทางในเวลากลางคืนและเลือกใช้รถที่มีความเหมาะสมกับจํานวนผู้โดยสารและสภาพเส้นทาง เช่น หากต้องเดินทางในเส้นทางที่มีความโค้งหรือลาดสูงชันควรใช้รถโดยสารชั้นเดียวและที่สําคัญควรเลือกใช้บริการจากผู้ประกอบการขนส่งที่ไม่มีประวัติการเกิดอุบัติเหตุร้ายแรง
2. ด้านผู้ประกอบการขนส่งต้องมีความรับผิดชอบ มีการตรวจสภาพความพร้อมของรถ และพนักงานขับรถ ตามมาตรฐานความปลอดภัยที่กรมการขนส่งทางบกกําหนด สภาพตัวรถต้องมีความสมบูรณ์ทั้งภายในและภายนอก ระบบเบรก สภาพยางและล้อ ต้องอยู่ในสภาพสมบูรณ์พร้อมใช้งาน มีการติดตั้ง GPS Tracking และอุปกรณ์เพื่อความปลอดภัยครบถ้วน ได้แก่ การติดตั้งเข็มขัดนิรภัยครบทุกที่นั่งและสามารถใช้งานได้ ไม่มีการดัดแปลงจํานวนที่นั่งตําแหน่งการติดตั้งที่นั่งต้องไม่กีดขวางประตูฉุกเฉิน ถังดับเพลิง ค้อนทุบกระจกและต้องมีมาตรการในการกํากับดูแลพนักงานขับรถให้ปฏิบัติหน้าที่ด้วยความรับผิดชอบและปลอดภัย
3. ในส่วนของพนักงานขับรถต้องมีใบอนุญาตขับรถที่ถูกต้อง ก่อนออกเดินทางต้องมีการศึกษาเส้นทางล่วงหน้า พักผ่อนเพียงพอ ไม่ดื่มเครื่องดื่มที่มีแอลกอฮอล์ทุกชนิดก่อนปฏิบัติหน้าที่ โดยปริมาณแอลกอฮอล์ในลมหายใจต้องเป็นศูนย์ (0 มิลลิกรัมเปอร์เซ็นต์) ไม่เสพสารเสพติดให้โทษหรือสารที่ออกฤทธิ์ต่อจิตและประสาท ขณะปฏิบัติหน้าที่ขับรถต้องคํานึงถึงความปลอดภัยและปฏิบัติตามกฎหมายอย่างเคร่งครัด ห้ามขับรถเกินชั่วโมงการทํางานตามที่กฎหมายกําหนด โดยต้องเปลี่ยนคนขับเมื่อปฏิบัติงานติดต่อกันเป็นเวลา 4 ชั่วโมง หรือหยุดพักขับรถไม่น้อยกว่าครึ่งชั่วโมงก่อนที่จะขับรถต่อไปอีกไม่เกิน 4 ชั่วโมง
รองอธิบดีกรมการขนส่งทางบก กล่าวเพิ่มเติมว่า ในขณะเดินทางผู้โดยสารต้องคาดเข็มขัดนิรภัยตลอดระยะเวลา เพื่อเป็นการป้องกันตนเองจากการบาดเจ็บรุนแรงหรืออาจถึงขั้นเสียชีวิตหากเกิดอุบัติเหตุขึ้นในระหว่างเดินทาง นอกจากนี้ ผู้โดยสารควรหมั่นสังเกตพฤติกรรมและอากัปกริยาของพนักงานขับรถ เช่น มีอาการง่วงซึม หรือมึนเมา จากสุรา สารเสพติดหรือไม่ หรือขับรถเร็วผิดปกติ ส่ายไปส่ายมา แซงซ้ายปาดขวา ไม่เคารพกฎจราจร หากพบเห็นต้องแจ้งเตือนพนักงานขับรถทันที หรือแจ้งสายด่วน ขบ. โทร. 1584 เพื่อความปลอดภัยของผู้โดยสารทุกคน
รัฐบาลไทย-ข่าวทำเนียบรัฐบาล-รมว.ดีอีเอส ติดตามความก้าวหน้าโครงการแพลตฟอร์มการค้าดิจิทัลระหว่างประเทศไทย (NDTP)
วันพุธที่ 12 เมษายน 2566
รมว.ดีอีเอส ติดตามความก้าวหน้าโครงการแพลตฟอร์มการค้าดิจิทัลระหว่างประเทศไทย (NDTP)
รมว.ดีอีเอส ติดตามความก้าวหน้าโครงการแพลตฟอร์มการค้าดิจิทัลระหว่างประเทศไทย (NDTP)
วันนี้ (12 เม.ย. 66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมการติดตามความก้าวหน้าในการดําเนินงานโครงการแพลตฟอร์มการค้าดิจิทัลระหว่างประเทศไทย (National Digital Trade Platform : NDTP) ทั้งนี้แพลตฟอร์มดังกล่าวมีจุดมุ่งหมาย เพื่อเพิ่มประสิทธิภาพการดําเนินงานของผู้ส่งออก ผู้นําเข้าให้สะดวก รวดเร็ว และป้องกันการทําธุรกรรมซ้ําซ้อน ตลอดจนช่วยเพิ่มโอกาสการเข้าถึงแหล่งทุน โดยมีนายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ พร้อมด้วยหน่วยงานที่เกี่ยวข้อง ร่วมประชุม ณ ห้องประชุม MDES 1 ชั้น 9
__________________
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม ตรวจความพร้อมและให้กำลังใจเจ้าหน้าที่ศูนย์ปลอดภัยคมนาคม
วันพุธที่ 12 เมษายน 2566
นายชยธรรม์ พรหมศร ปลัดกระทรวงคมนาคม ตรวจความพร้อมและให้กําลังใจเจ้าหน้าที่ศูนย์ปลอดภัยคมนาคม
และศูนย์ปฏิบัติการคมนาคม กระทรวงคมนาคม ในการอํานวยความสะดวกประชาชนช่วงเทศกาลสงกรานต์ 2566
นายชยธรรม์ พรหมศร ปลัดกระทรวงคมนาคม ตรวจเยี่ยมและให้กําลังใจเจ้าหน้าที่ศูนย์ปลอดภัยคมนาคมและศูนย์ปฏิบัติการคมนาคม ในการอํานวยความสะดวกประชาชนช่วงเทศกาลสงกรานต์ 2566 โดยมี นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก ผู้อํานวยการศูนย์ปลอดภัยคมนาคม และเจ้าหน้าที่ให้การต้อนรับ เมื่อวันที่ 11 เมษายน 2566 ณ ศูนย์ปลอดภัยคมนาคม กระทรวงคมนาคม
ปลัดกระทรวงคมนาคม กล่าวว่า ตามนโยบายของรัฐมนตรีว่าการกระทรวงคมนาคม ที่มอบหมายให้หน่วยงานในสังกัดกระทรวงฯ ติดตามสถานการณ์การเดินทางของประชาชนพร้อมทั้งอํานวยความสะดวก ปลอดภัย ในช่วงเทศกาลสงกรานต์ 2566 ระหว่างวันที่ 11 -17 เมษายน 2566 เพื่อให้การคมนาคมในช่วงเทศกาลเป็นไปด้วยความสะดวก ปลอดภัย จึงได้มีการตั้งศูนย์ดําเนินการ Single Command Center สําหรับเป็นศูนย์ประสานสั่งการติดตามการดําเนินการ แก้ไขปัญหา ในการอํานวยความสะดวก และความปลอดภัย ให้พี่น้องประชาชน ในช่วงเทศกาลตลอด 24 ชั่วโมง โดยแสดงให้เห็นถึงความพร้อมในการรองรับสถานการณ์ต่าง ๆ รวมถึงการบริการและแก้ปัญหาแก่ผู้ใช้รถใช้ถนน ได้อย่างมีประสิทธิภาพ ทันสถานการณ์ ซึ่งศูนย์ปลอดภัยคมนาคมและศูนย์ปฏิบัติการคมนาคม จะดําเนินการรายงานสถานการณ์ให้ทราบเป็นประจําทุกวันตลอดช่วงเทศกาล พร้อมทั้งได้จัดเจ้าหน้าที่เพื่ออํานวยความสะดวก ปลอดภัย บริการให้ข้อมูลการเดินทาง ประสานงาน และรับแจ้งเหตุต่าง ๆ ตลอดช่วงเทศกาลสงกรานต์ 2566
ในโอกาสนี้ ปลัดกระทรวงคมนาคมได้ตรวจเยี่ยมและให้กําลังใจเจ้าหน้าที่ผู้ปฏิบัติงาน ณ ศูนย์ปลอดภัยคมนาคม และศูนย์ปฏิบัติการคมนาคม กระทรวงคมนาคม รวมถึงติดตามรายงานสถานการณ์การเดินทางของประชาชนในช่วงเทศกาลสงกรานต์ 2566 ซึ่งศูนย์ปลอดภัยคมนาคมได้จัดเจ้าหน้าที่ไว้อํานวยความสะดวกเพื่อรับแจ้งเหตุ และให้ข้อมูลการเดินทางกับประชาชน ผ่านสายด่วน 1356 ตลอด 24 ชั่วโมง พร้อมประสานกับหน่วยงานที่เกี่ยวข้อง เพื่อประสานการช่วยเหลือ ประมวลผลข้อมูลอุบัติเหตุรายวัน และแก้ไขปัญหาในกรณีเกิดเหตุวิกฤติเร่งด่วน ฉุกเฉิน และเหตุการณ์สําคัญ
ทั้งนี้เพื่อความคล่องตัวในการเดินทางและการบริหารการจราจร กระทรวงคมนาคมขอรณรงค์ให้ประชาชนวางแผนการเดินทางล่วงหน้า เพื่อกระจายการเดินทางและเหลื่อมเวลาการเดินทางในเส้นทางเข้า - ออกกรุงเทพมหานคร โดยขอความร่วมมือให้กลุ่มเดินทางใกล้ (ระยะทาง 200 - 300 กิโลเมตร จากกรุงเทพมหานคร) เดินทางออกทีหลัง - กลับก่อน โดยเลี่ยงการเดินทางช่วงที่คาดการณ์ว่าจะมีปริมาณการเดินทางสูงช่วงขาออกและขาเข้าในวันที่ 12 และ 16 เมษายน 2566 ตามลําดับ ซึ่งกระทรวงคมนาคมได้เตรียมมาตรการบริหารจัดการจราจรบนเส้นทางถนนสายหลัก และสายรองที่มีการจราจรหนาแน่นติดขัด อาทิ ประชาสัมพันธ์ขอความร่วมมือประชาชนให้ใช้เส้นทางรอง/เส้นทางเลี่ยง ที่ยังมีความสามารถรองรับปริมาณการจราจรได้ สําหรับผู้ที่เดินทางด้วยระบบขนส่งสาธารณะ กระทรวงฯ ได้มีมาตรการในการจัดหารถโดยสารและเพิ่มเที่ยวให้มีความเพียงพอ เคร่งครัดในมาตรฐานความปลอดภัย โดยประชาชนสามารถตรวจสอบข้อมูลการเดินทางและแจ้งอุบัติเหตุได้ที่ศูนย์ปลอดภัยคมนาคม โทร. 1356 หรือ สายด่วนของหน่วยงานในสังกัดกระทรวงคมนาคม
รัฐบาลไทย-ข่าวทำเนียบรัฐบาล-กระทรวงเกษตรฯ จัดประชุมติดตามผลการดำเนินงานการขับเคลื่อนโครงการ BCG Model ภาคเกษตร
วันพุธที่ 12 เมษายน 2566
กระทรวงเกษตรฯ จัดประชุมติดตามผลการดําเนินงานการขับเคลื่อนโครงการ BCG Model ภาคเกษตร
ประชุมติดตามผลการดําเนินงานการขับเคลื่อนโครงการ BCG Model ภาคเกษตร
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมรายงานผลการดําเนินงานการขับเคลื่อนโครงการ BCG Model ภาคเกษตรของจังหวัด ผ่านระบบประชุมออนไลน์ Zoom Meeting โดยประชุมติดตามผลการดําเนินงาน ดังนี้
1) การรายงานผลการดําเนินงานการขับเคลื่อนโครงการ BCG Model ภาคการเกษตรของจังหวัดนําร่อง ได้แก่ จังหวัดลําปาง จังหวัดขอนแก่น จังหวัดราชบุรี จังหวัดจันทบุรี และจังหวัดพัทลุง
2) การพิจารณาขับเคลื่อนแผนงาน BCG Model ของจังหวัด
3) การขับเคลื่อน BCG Model นําร่องรายภาค ได้แก่
3.1) ภาคเหนือ : จังหวัดน่าน (กาแฟ)
3.2) ภาคตะวันออกเฉียงเหนือ : จังหวัดนครพนม (จิ้งหรีด)
3.3) ภาคกลาง : จังหวัดสุพรรณบุรี (ข้าว กข43) และจังหวัดนครนายก (ปลาดุก)
3.4) ภาคตะวันออก : จังหวัดฉะเชิงเทรา (มะม่วง)
3.5) ภาคใต้ : จังหวัดระนอง (มังคุด)
รัฐบาลไทย-ข่าวทำเนียบรัฐบาล-บขส. เผยตัวเลขผู้โดยสารเดินทางกลับภูมิลำเนาวันที่ 11 เมษายน 2566 กว่า 5 หมื่นคน ใช้รถโดยสารกว่า 3,600 เที่ยว ไม่มีผู้โดยสารตกค้าง
วันพุธที่ 12 เมษายน 2566
บขส. เผยตัวเลขผู้โดยสารเดินทางกลับภูมิลําเนาวันที่ 11 เมษายน 2566 กว่า 5 หมื่นคน ใช้รถโดยสารกว่า 3,600 เที่ยว ไม่มีผู้โดยสารตกค้าง
....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยข้อมูลการเดินทางในช่วงเทศกาลสงกรานต์ 2566 ว่า วานนี้ (11 เมษายน 2566) มีผู้โดยสารเดินทางเที่ยวไป - กลับ บขส. จํานวน 87,581 คน ใช้รถโดยสาร (รถ บขส. รถร่วม รถตู้) จํานวน 6,883 เที่ยว แบ่งเป็น การเดินทางเที่ยวไป จํานวน 3,626 เที่ยว มีผู้โดยสารใช้บริการ 50,375 คน ส่วนเที่ยวกลับได้จัดรถโดยสาร จํานวน 3,257 เที่ยว รองรับผู้โดยสารใช้บริการ 38,206 คน โดยจํานวนผู้โดยสารที่เดินทางเป็นไปตามที่ได้คาดการณ์ไว้ สามารถจัดรถโดยสารได้เพียงพอ ไม่มีผู้โดยสารตกค้าง ส่วนการเดินทางในวันนี้ (12 เมษายน 2566) คาดการณ์ว่า จะมีปริมาณผู้โดยสารใช้บริการที่สถานีขนส่งผู้โดยสารกรุงเทพทุกแห่งเป็นจํานวนมาก เนื่องจากเป็นวันสุดท้ายก่อนที่จะหยุดในเทศกาลสงกรานต์ คาดว่าจะมีผู้โดยสารเดินทาง เฉลี่ยวันละ 60,000 คน ใช้รถโดยสาร (รถ บขส. รถร่วม รถตู้) เฉลี่ยวันละ 4,500 เที่ยว ซึ่ง บขส. ได้เตรียมรถโดยสารไม่ประจําทาง (รถทะเบียน 30) มาจัดเสริมในเส้นทางต่าง ๆ ประมาณ 700 คัน สามารถรองรับผู้โดยสารได้เพียงพอ
กรรมการผู้จัดการใหญ่ บขส. กล่าวเพิ่มเติมว่า ในส่วนของมาตรการดูแลผู้โดยสาร บขส. ได้กําชับทุกฝ่ายให้อํานวยความสะดวกประชาชนให้ได้รับบริการที่สะดวก ปลอดภัย และให้เข้มงวดเรื่องการตรวจสอบชั่วโมงการทํางานของพนักงานขับรถตามนโยบายของกระทรวงคมนาคม และขอให้ผู้ประกอบการรถร่วมฯ ปฏิบัติตามระเบียบและกฎหมายอย่างเคร่งครัด หากพบมีปัญหาการร้องเรียนด้านบริการต่าง ๆ จะมีการลงโทษปรับผู้ประกอบการที่กระทําความผิด และหากมีการกระทําผิดซ้ําอีกจะลงโทษขั้นสูงสุด นอกจากนี้ ได้ขอความร่วมมือให้ติดป้ายแสดงราคาค่าโดยสารที่หน้าช่องขายตั๋วให้ชัดเจน เพื่อแจ้งราคาและป้องกันการฉวยโอกาสขึ้นราคาค่าโดยสาร
ทั้งนี้ ขอความร่วมมือผู้โดยสารเพิ่มความระมัดระวังในการเดินทาง เนื่องจากช่วงเทศกาลจะมีกลุ่มมิจฉาชีพเข้ามาฉวยโอกาสหลอกลวงได้ง่าย หากพบปัญหาในการเดินทางให้แจ้งเจ้าหน้าที่ หรือตํารวจที่อยู่ในพื้นที่ทันที หรือ Call Center โทร. 1490 เรียก บขส. ตลอด 24 ชั่วโมง และขอให้ผู้โดยสารเผื่อเวลาเดินทางมาขึ้นรถโดยสารที่สถานีขนส่งก่อนเวลารถออกอย่างน้อย 2 - 3 ชั่วโมง รวมทั้งขอให้ซื้อตั๋วที่ช่องจําหน่ายตั๋วเท่านั้น และให้ตรวจสอบข้อมูลในตั๋วโดยสาร เช่น เส้นทาง เวลารถออก จุดขึ้นรถทุกครั้งด้วย และในวันนี้ เวลาประมาณ 17.00 น. นายสรพงศ์ ไพฑูรย์พงษ์ รองปลัดกระทรวงคมนาคม มีกําหนดการลงพื้นที่ตรวจความพร้อมในการอํานวยความสะดวก และปลอดภัยรองรับการเดินทางของประชาชน ณ สถานีขนส่งผู้โดยสารกรุงเทพ (สายใต้) ถนนบรมราชชนนีด้วย
รัฐบาลไทย-ข่าวทำเนียบรัฐบาล-ธ.ก.ส. พร้อมโอนเงินโครงการประกันรายได้ชาวสวนยาง รอบแรก กว่า 55 ล้านบาท สงกรานต์นี้
วันพุธที่ 12 เมษายน 2566
12/04/2566
ธ.ก.ส. พร้อมโอนเงินโครงการประกันรายได้ชาวสวนยาง รอบแรก กว่า 55 ล้านบาท สงกรานต์นี้
ธ.ก.ส. โอนเงินช่วยเหลือเกษตรกรชาวสวนยาง ระยะที่ 4 จํานวนกว่า 55 ล้านบาท มีผู้ได้รับประโยชน์จํานวน 18,709 ราย ในวันที่ 13 เมษายน นี้
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 28 กุมภาพันธ์ 2566 เห็นชอบให้ดําเนินโครงการประกันรายได้เกษตรกรชาวสวนยาง ระยะที่ 4 กรอบวงเงินงบประมาณ 7,566.86 ล้านบาท เกษตรกรได้รับประโยชน์ประมาณ 1.6 ล้านราย พื้นที่สวนยางกรีดได้ประมาณ 18.18 ล้านไร่ ซึ่งคณะกรรมการ ธ.ก.ส. ในการประชุมเมื่อวันที่ 5 เมษายน 2566 เห็นชอบให้ ธ.ก.ส. ดําเนินโครงการดังกล่าว โดย ธ.ก.ส. จะโอนเงินให้กับเกษตรกรชาวสวนยางงวดแรกในวันที่ 13 เมษายน 2566 นี้ จํานวน 55.68 ล้านบาท ซึ่งมีเกษตรกรที่ได้รับประโยชน์จํานวน 18,709 ราย
โดยการยางแห่งประเทศไทย (กยท.) ได้จัดทําแผนส่งข้อมูลและการโอนเงินเป็นรายสัปดาห์ รวม 16 รอบ เพื่อให้ ธ.ก.ส. โอนเงินให้แก่เกษตรกรทุกวันศุกร์ โดยรอบถัดไปจะโอนในวันศุกร์ที่ 21 เมษายน 2566 คาดว่าจะจ่ายเงินช่วยเหลือตามโครงการฯ แล้วเสร็จภายในเดือนกรกฎาคม 2566
​
ทั้งนี้ เกษตรกรชาวสวนยางสามารถตรวจสอบผลการโอนเงินได้ทางแอปพลิเคชั่น ธ.ก.ส. A-Mobile และ A-Mobile Plus ตลอด 24 ชั่วโมงและจะมีข้อความแจ้งเตือนเงินเข้าบัญชีผ่าน LINE Official BAAC Family (กรณีที่สมัครใช้บริการ BAAC Connect) รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ สําหรับเกษตรกรที่มีข้อสอบถามเกี่ยวกับโครงการดังกล่าวนี้ สามารถติดต่อสอบถามได้ที่ ธ.ก.ส. ทุกสาขาทั่วประเทศ
รัฐบาลไทย-ข่าวทำเนียบรัฐบาล-ทีมผู้ตรวจฯ กระทรวงอุตสาหกรรม รุดตรวจเยี่ยมสถาบันพลาสติก เน้นย้ำแนวทางการขับเคลื่อนนโยบาย MIND ใน 4 มิติ
วันพุธที่ 12 เมษายน 2566
12/04/2566
ทีมผู้ตรวจฯ กระทรวงอุตสาหกรรม รุดตรวจเยี่ยมสถาบันพลาสติก เน้นย้ําแนวทางการขับเคลื่อนนโยบาย MIND ใน 4 มิติ
ทีมผู้ตรวจฯ กระทรวงอุตสาหกรรม รุดตรวจเยี่ยมสถาบันพลาสติก เน้นย้ําแนวทางการขับเคลื่อนนโยบาย MIND ใน 4 มิติ
เมื่อวันที่ 11 เมษายน 2566 เวลา 13.30 น. คณะผู้ตรวจราชการกระทรวงอุตสาหกรรม นําทีมโดย นายทาวัน ทวีถาวรสวัสดิ์ นายเดชา จาตุธนานันท์ และนายวีระกิตติ์ รันทกิจธนวิชญ์ ได้เข้าตรวจเยี่ยมสถาบันพลาสติก โดยมี นายวีระ ขวัญเลิศจิตต์ ผู้อํานวยการสถาบันพลาสติก และเจ้าหน้าที่สถาบันพลาสติก ให้การต้อนรับ
สถาบันพลาสติกเป็นสถาบันเครือข่ายภายใต้อุตสาหกรรมพัฒนามูลนิธิ กระทรวงอุตสาหกรรม ที่ได้รับการอนุมัติการจัดตั้งด้วยมติคณะรัฐมนตรี เมื่อวันที่ 16 พฤศจิกายน 2553 มีหน้าที่สนับสนุนการพัฒนาอุตสาหกรรมพลาสติกของประเทศไทยในระยะยาว ร่วมกับภาครัฐ ภาคการศึกษา และภาคเอกชน โดยมีหลักการดําเนินงานเพื่อพัฒนาอุตสาหกรรมพลาสติกของประเทศไทยให้มีความเข้มแข็งและยั่งยืน
ซึ่งผู้ตรวจราชการฯ ได้เน้นย้ําให้สถาบันพลาสติกดําเนินงานสอดรับกับนโยบาย MIND ที่ยึดถือในหลักการใช้ “หัวและใจ” ปั้นอุตสาหกรรมคู่ชุมชน ครอบคลุม 4 มิติ ประกอบด้วย ความสําเร็จทางธุรกิจ การดูแลสังคมและชุมชน การรักษาสิ่งแวดล้อม รวมถึงการกระจายรายได้ให้กับประชาชนเพื่อความเป็นอยู่ที่ดีขึ้น โดยเฉพาะอย่างยิ่งการให้คําปรึกษาแนะนําแก่ผู้ประกอบการกลุ่มผู้ผลิตและแปรรูปพลาสติกในประเทศไทย ให้มีความเข็มแข็ง การปรับธุรกิจให้เหมาะสมกับโลกอนาคต การแข่งขันด้านประสิทธิภาพและต้นทุน รวมถึงเพิ่มความเข้มแข็งให้กับอุตสาหกรรม อาทิ เกษตรอุตสาหกรรม เทคโนโลยีชีวภาพต่อไป
รัฐบาลไทย-ข่าวทำเนียบรัฐบาล-เตือนประชาชนซื้อตั๋วโดยสารรถไฟ รถทัวร์ จากแหล่งที่น่าเชื่อถืออย่าซื้อตั๋วนอกระบบระวังมิจฉาชีพหลอกขายตั๋วผี ตั๋วปลอม
วันพุธที่ 12 เมษายน 2566
12/04/2566
เตือนประชาชนซื้อตั๋วโดยสารรถไฟ รถทัวร์ จากแหล่งที่น่าเชื่อถืออย่าซื้อตั๋วนอกระบบระวังมิจฉาชีพหลอกขายตั๋วผี ตั๋วปลอม
เตือนประชาชนซื้อตั๋วโดยสารรถไฟ รถทัวร์ จากแหล่งที่น่าเชื่อถืออย่าซื้อตั๋วนอกระบบระวังมิจฉาชีพหลอกขายตั๋วผี ตั๋วปลอม
วันนี้ (12 เม.ย. 66) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในเทศกาลสงกรานต์ปี 66 คาดว่าประชาชนเดินทางกลับภูมิลําเนาและเดินทางท่องเที่ยวด้วยการคมนาคมช่องทางต่างๆ จํานวนมาก ซึ่งผู้ให้บริการรถโดยสารสาธารณะ อาทิ บริษัท ขนส่ง จํากัด (บขส.) การรถไฟแห่งประเทศไทย (รฟท.) ได้มีการแจ้งเตือนประชาชนที่จะมีการเดินทางในช่วงเทศกาลนี้ จัดซื้อตั๋วโดยสารจากแหล่งที่น่าเชื่อถือ เช่น ที่ช่องขายตั๋วโดยสาร หรือแอปพลิเคชัน ของบริษัทผู้ให้บริการเท่านั้น ไม่ซื้อจากนอกระบบหรือในโซเชียลมีเดีย หรือจากบุคคลที่แอบอ้างว่าเป็นเข้าหน้าที่ของ บขส. หรือ รฟท. เพราะอาจถูกมิจฉาชีพหลอกลวงขายตั๋วผี หรือตั๋วปลอม นอกจากสูญเสียทรัพย์สินแล้วยังไม่สามารถใช้เดินทางได้
ทั้งนี้ รายงานของ รฟท. ระบุว่า ในช่วงใกล้เทศกาลสงกรานต์ได้ตรวจสอบพบกรณีการจําหน่ายตั๋วรถไฟปลอม การเปิดรับจองตั๋ว การให้โค้ดจอง การซื้อ-ขายตั๋วโดยสารนอกระบบ และได้มีประชาชนหลงเชื่อซื้อตั๋วมาจากเพจเฟซบุ๊ค แล้วตั๋วใช้ไม่ได้เนื่องจากเป็นตั๋วปลอม ดังนั้น จึงแนะนําให้ประชาชนซื้อตั๋วโดยสารผ่านช่องทางของ รฟท. ที่สถานีรถไฟทุกแห่งทั่วประเทศหรือทางเว็บไซต์และแอปพลิเคชัน D-ticket เท่านั้น
อย่างไรก็ตาม หากประชาชนพบเห็นหรือทราบเบาะแสการกระทําความผิด สามารถแจ้งเหตุได้ที่ศูนย์บริการลูกค้าสัมพันธ์ รฟท. ที่หมายเลขโทรศัพท์ 1690 ได้ตลอด 24 ชั่วโมง
น.ส.ไตรศุลี กล่าวว่า ทางด้าน บขส. ได้แนะนําประชาชนที่ให้ซื้อตั๋วที่ช่องจําหน่ายตั๋ว หรือช่องทางที่เป็นทางการของบริษัทผู้ให้บริการเท่านั้น ระมัดระวังมิจฉาชีพที่จะเสนอขายตั๋วนอกระบบผ่านช่องทางต่างๆ โดยหากพบปัญหาในการเดินทาง ให้แจ้งเจ้าหน้าที่ หรือตํารวจที่อยู่ในพื้นที่ทันที หรือโทร สายด่วน 1490 เรียก บขส. ตลอด 24 ชั่วโมง หรือแจ้งกรมการขนส่งทางบกที่สายด่วน 1584
รัฐบาลไทย-ข่าวทำเนียบรัฐบาล-ปลัดฯ ณัฐพล รวมพลังจิตอาสาชาว MIND เร่งปรับปรุงภูมิทัศน์อาคารนารายณ์ให้สวยงามดังเดิม
วันพุธที่ 12 เมษายน 2566
12/04/2566
ปลัดฯ ณัฐพล รวมพลังจิตอาสาชาว MIND เร่งปรับปรุงภูมิทัศน์อาคารนารายณ์ให้สวยงามดังเดิม
ปลัดฯ ณัฐพล รวมพลังจิตอาสาชาว MIND เร่งปรับปรุงภูมิทัศน์อาคารนารายณ์ให้สวยงามดังเดิม
วันนี้ (10 เมษายน 2566) เวลา 09.30 น. ดร.ณัฐพล รังสิตพล ปลัดกระทรวงอุตสาหกรรม พร้อมด้วย นางสาวณัฏฐิญา เนตยสุภา รองปลัดกระทรวงอุตสาหกรรม นายเดชา จาตุธนานันท์ นายวีระกิตติ์ รันทกิจธนวิชญ์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม พร้อมคณะผู้บริหารกระทรวงอุตสาหกรรม ข้าราชการ พนักงาน และเจ้าหน้าที่ MIND ทุกระดับ รวมพลังจิตอาสาเร่งทําความสะอาดอาคารนารายณ์ ภายใต้โครงการ “จิตอาสา Big Cleaning อาคารนารายณ์” ณ บริเวณพื้นที่จอดรถอาคารนารายณ์ และชั้น 1 – 3 สโมสรกระทรวงอุตสาหกรรม
ปลัดกระทรวงอุตสาหกรรม กล่าวว่า ด้วยพระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทาน โครงการจิตอาสาพระราชทาน เพื่อให้เกิดความรู้รักสามัคคี ประชาชนมีความสุข ประเทศชาติมีความมั่นคงอย่างยั่งยืน ภาคใต้พระราชปณิธาน “สืบสาน รักษา ต่อยอด” โดยมีศูนย์อํานวยการใหญ่จิตอาสาพระราชทานเป็นหน่วยประสานให้ดําเนินกิจกรรมเป็นไปด้วยความเรียบร้อยและบรรลุเป้าหมายในภาพรวม
กระทรวงอุตสาหกรรม ได้น้อมสํานึกในพระราชปณิธานของพระองค์ จึงดําเนินโครงการจิตอาสาของกระทรวงอุตสาหกรรมมาอย่างต่อเนื่อง และในวันนี้ ได้ระดมเจ้าหน้าที่ MIND ทุกระดับ ร่วมกันทําความดีด้วยหัวใจ ภายใต้โครงการ “จิตอาสา Big Cleaning อาคารนารายณ์” ซึ่งปัจจุบันมีการใช้งานบริเวณพื้นที่จอดรถ และชั้น 1 โซนรับประทานอาหาร ส่วนพื้นที่อื่น ๆ ไม่ได้มีการใช้งานมาเป็นเวลานาน ทําให้เกิดสิ่งสกปรกสะสม ผนังและพื้นบางส่วนเสื่อมสภาพ จึงได้มีการระดมจิตอาสาของกระทรวงอุตสาหกรรม ทําความสะอาดครั้งใหญ่ เพื่อให้อาคารนารายณ์กลับมาสวยงาม พร้อมสําหรับการเข้ามาใช้พื้นที่ภายในอาคารให้เกิดประโยชน์สูงสุดต่อไป
นอกจากนี้ ปลัดกระทรวงอุตสาหกรรม ยังได้สํารวจพื้นที่โซนรับประทานอาหาร ซึ่งเป็นพื้นที่ที่ยังดําเนินการปรับปรุงไม่แล้วเสร็จ โดยได้มอบหมายให้ กยผ. พิจารณางบประมาณในการปรับปรุงและซ่อมแซมพื้นที่ดังกล่าว เพื่อให้ผู้ประกอบการร้านค้าเข้ามาเช่าพื้นที่จําหน่ายอาหารต่าง ๆ สําหรับเป็นสวัสดิการให้กับข้าราชการ พนักงาน และเจ้าหน้าที่กระทรวงอุตสาหกรรม ได้รับประทานอาหารในราคาที่เหมาะสม ถูกสุขลักษณะ และมีคุณภาพต่อไป
รัฐบาลไทย-ข่าวทำเนียบรัฐบาล-หน.ผู้ตรวจฯ ก.อุตฯ ตรวจเยี่ยมสถาบันเหล็กและเหล็กกล้าแห่งประเทศไทย
วันพุธที่ 12 เมษายน 2566
12/04/2566
หน.ผู้ตรวจฯ ก.อุตฯ ตรวจเยี่ยมสถาบันเหล็กและเหล็กกล้าแห่งประเทศไทย
หน.ผู้ตรวจฯ ก.อุตฯ ตรวจเยี่ยมสถาบันเหล็กและเหล็กกล้าแห่งประเทศไทย
เมื่อวันพุธที่ 5 เมษายน 2566 เวลา 10.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ตรวจเยี่ยมสถาบันเหล็กและเหล็กกล้าแห่งประเทศไทย โดยมี นายวิโรจน์ โรจน์วัฒนชัย ผู้อํานวยการเหล็กและเหล็กกล้าแห่งประเทศไทย และเจ้าหน้าที่ของสถาบันฯ เข้าร่วม
สถาบันเหล็กและเหล็กกล้าแห่งประเทศไทย เป็นสถาบันในเครือข่ายของกระทรวงอุตสาหกรรมที่มีความสําคัญ เป็นหน่วยงานกลางสําหรับดําเนินการสนับสนุนและส่งเสริมการพัฒนาอุตสาหกรรมเหล็กได้อย่างคล่องตัวและมีประสิทธิภาพ เพื่อผลักดันให้เกิดความร่วมมือระหว่างผู้มีส่วนเกี่ยวข้อง และนําไปสู่การพัฒนาอุตสาหกรรมเหล็กและเหล็กกล้าของประเทศไทยให้มีความเข้มแข็ง โดยสถาบันฯ ได้มีการให้บริการทดสอบและวิเคราะห์วัสดุในด้านต่าง ๆ เช่น งานวิเคราะห์ส่วนประกอบทางเคมี แรงดึง การดัดโค้ง ความแข็งโครงสร้างจุลภาค มวลเคลือบสังกะสี เป็นต้น งานด้านการมาตรฐาน จัดทํามาตรฐานต่าง ๆ งานรับรองผลิตภัณฑ์ ที่เกี่ยวข้องกับผลิตภัณฑ์ในกลุ่มโลหะ (Testing & Standard) งานให้คําปรึกษาด้านงานวิจัย การปรับปรุงประสิทธิภาพการผลิต และสร้างมูลค่าเพิ่มให้กับผลิตภัณฑ์ ตลอดจนพัฒนานวัตกรรมที่เกี่ยวกับเหล็กและโลหะ (Material Research & Innovation) การสร้างเครือข่ายและเป็นตัวกลางในการประสานงาน เป็นตัวกลางในการประสานงานความร่วมมือกับหน่วยงานที่เกี่ยวข้องกับอุตสาหกรรมเหล็ก (Industry Coordinator) และส่งเสริมการปรับปรุงและพัฒนากระบวนการผลิตให้เป็นมิตรกับสิ่งแวดล้อม ตลอดจนสนับสนุนการพัฒนาเศรษฐกิจหมุนเวียน (Circular Economy) (Green Industry)
รัฐบาลไทย-ข่าวทำเนียบรัฐบาล-​นายกฯ กล่าวในโอกาสประเพณีสงกรานต์ 2566 ส่งความรัก ความปรารถนาดียังชาวไทยทุกคน ขอให้เฉลิมฉลองเทศกาลวันขึ้นปีใหม่ไทย ด้วยความเอื้ออาทรเกื้อกูลต่อกัน เดินทางกลับภูมิลำเนาปลอดภัย
วันพฤหัสบดีที่ 13 เมษายน 2566
13/04/2566
​นายกฯ กล่าวในโอกาสประเพณีสงกรานต์ 2566 ส่งความรัก ความปรารถนาดียังชาวไทยทุกคน ขอให้เฉลิมฉลองเทศกาลวันขึ้นปีใหม่ไทย ด้วยความเอื้ออาทรเกื้อกูลต่อกัน เดินทางกลับภูมิลําเนาปลอดภัย
​นายกฯ กล่าวในโอกาสประเพณีสงกรานต์ 2566 ส่งความรัก ความปรารถนาดียังชาวไทยทุกคน ขอให้เฉลิมฉลองเทศกาลวันขึ้นปีใหม่ไทย ด้วยความเอื้ออาทรเกื้อกูลต่อกัน เดินทางกลับภูมิลําเนาด้วยความปลอดภัย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวเนื่องในโอกาสประเพณีสงกรานต์ พุทธศักราช 2566 ดังนี้
นายกรัฐมนตรีกล่าวว่า เนื่องในโอกาสประเพณีสงกรานต์ พุทธศักราช 2566 ขอส่งความรัก ความระลึกถึง และความปรารถนาดีมายังพี่น้องชาวไทยทุกคน ทั้งที่อาศัยอยู่ในประเทศและต่างประเทศ ห้วงเวลานี้เป็นห้วงเวลาสําคัญที่พี่น้องชาวไทยจะได้ร่วมกันเฉลิมฉลองประเพณีสงกรานต์ ซึ่งถือเป็น “วันขึ้นปีใหม่ไทย” ที่ยึดถือสืบทอดต่อกันมาตั้งแต่สมัยโบราณ ที่สะท้อนถึงวัฒนธรรมอันทรงคุณค่าและวิถีชีวิตอันงดงามของไทยตั้งแต่ในอดีตจวบจนปัจจุบัน และเป็นมรดกทางวัฒนธรรมของชาติที่มีเอกลักษณ์และมีชื่อเสียงเป็นที่รู้จักแพร่หลายไปทั่วโลก
นอกจากนี้ เทศกาลสงกรานต์ยังเป็นเทศกาลแห่งความอบอุ่นที่ประชาชนชาวไทยจะได้ใช้เวลาอันมีค่าร่วมกับครอบครัว พี่น้อง และญาติมิตร อย่างมีความสุข ได้ทํากิจกรรมต่าง ๆ ร่วมกัน ทั้งกิจกรรมทางศาสนา และการรดน้ําดําหัวขอพรบิดา มารดา ญาติผู้ใหญ่ และผู้สูงอายุ เพื่อความสุขสวัสดี เป็นสิริมงคลแก่ชีวิต
นายกรัฐมนตรีหวังเป็นอย่างยิ่งว่าพี่น้องชาวไทยที่รักทุกคนจะเฉลิมฉลองเทศกาลสงกรานต์นี้ด้วยความเอื้ออาทรและเกื้อกูลต่อกัน มีสติไม่ประมาท และเดินทางกลับภูมิลําเนาด้วยความปลอดภัย เพื่อทําให้เทศกาลแห่งความอบอุ่นนี้เป็นพลังแห่งการเริ่มต้นด้วยความสดชื่น สมหวังดังใจปรารถนา และมีความสุข พร้อมกันนี้ นายกรัฐมนตรีขอขอบคุณและขอเป็นกําลังใจให้เจ้าหน้าที่และอาสาสมัครทุกคน ที่ร่วมปฏิบัติหน้าที่ให้ความช่วยเหลือดูแลความปลอดภัย และอํานวยความสะดวกแก่พี่น้องประชาชน ตลอดจนกองกําลังทุกกองกําลังที่ปฏิบัติหน้าที่ตามแนวชายแดน และในสามจังหวัดชายแดนภาคใต้ในห้วงเทศกาลแห่งความสุขนี้ด้วย
ในตอนท้ายนายกรัฐมนตรีกล่าวว่า ในโอกาสประเพณีสงกรานต์และวันขึ้นปีใหม่ไทย พุทธศักราช 2566 ขออัญเชิญคุณพระศรีรัตนตรัย และอํานาจสิ่งศักดิ์สิทธิ์ทั้งหลาย ที่ทุกคนเคารพนับถือ อีกทั้ง เดชะพระบารมีแห่งองค์พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี โปรดดลบันดาลประทานพร ให้พี่น้องประชาชนชาวไทยที่รักทุกคน ประสบแต่สิ่งอันเป็นมงคล มีความสุข ความเจริญ มีสุขภาพพลานามัยสมบูรณ์แข็งแรง กําลังกาย กําลังใจ และกําลังสติปัญญาที่เข้มแข็ง และขอให้ทุกคนเดินทางในช่วงเทศกาลสงกรานต์นี้ด้วยความสวัสดิภาพปลอดภัย ปราศจากภยันอันตรายทั้งปวงโดยทั่วกัน
รัฐบาลไทย-ข่าวทำเนียบรัฐบาล-ปลัด สธ. เผย ไฟป่าใกล้ รพ.แม่จัน ยังไม่กระทบบริการประชาชน ส่วนฝุ่น PM2.5 เชียงราย ยังอยู่ระดับสีแดง จัดห้องปลอดฝุ่นบริการประชาชนแล้ว 580 แห่ง
วันพฤหัสบดีที่ 13 เมษายน 2566
ปลัด สธ. เผย ไฟป่าใกล้ รพ.แม่จัน ยังไม่กระทบบริการประชาชน ส่วนฝุ่น PM2.5 เชียงราย ยังอยู่ระดับสีแดง จัดห้องปลอดฝุ่นบริการประชาชนแล้ว 580 แห่ง
ปลัดกระทรวงสาธารณสุข เผย สถานการณ์ไฟป่าดอยจระเข้ ใกล้โรงพยาบาลแม่จัน จังหวัดเชียงราย เจ้าหน้าที่ควบคุมได้แล้ว ยังไม่กระทบการบริการประชาชน ได้เพิ่มเครื่องฟอกอากาศในหอผู้ป่วยในและเตรียมแผนส่งต่อผู้ป่วยไปยังโรงพยาบาลในจังหวัดหากจําเป็น
ส่วนภาพรวมค่าฝุ่น PM 2.5 จังหวัดเชียงราย ยังอยู่ในระดับมีผลกระทบต่อสุขภาพ ส่ง อสม.เคาะประตูบ้านให้ความรู้กลุ่มเสี่ยงต่อเนื่อง พร้อมทําห้องปลอดฝุ่นในสถานบริการสาธารณสุข ศูนย์พัฒนาเด็กเล็ก โรงเรียน และ อปท. แล้ว 580 แห่ง
วันนี้ (13 เมษายน 2566) นายแพทย์โอภาส การย์กวินพงศ์ ปลัดกระทรวงสาธารณสุข เปิดเผยว่า ได้รับรายงานจาก นายแพทย์วัชรพงษ์ คําหล้า นายแพทย์สาธารณสุขจังหวัดเชียงราย เกี่ยวกับสถานการณ์ไฟป่าบริเวณดอยจระเข้ ตําบลแม่จัน ซึ่งห่างจากโรงพยาบาลแม่จัน จังหวัดเชียงราย ประมาณ 1.5 กิโลเมตร ขณะนี้เจ้าหน้าที่ดับไฟป่าสามารถควบคุมสถานการณ์ได้แล้ว แต่มีปัญหาเรื่องฝุ่นควันและกลิ่นไหม้ จึงได้เพิ่มเครื่องฟอกอากาศในหอผู้ป่วยในให้อยู่ในเกณฑ์ที่ปลอดภัย พร้อมทั้งเฝ้าระวังสถานการณ์ตลอด 24 ชั่วโมง ขณะนี้โรงพยาบาลยังคงให้บริการได้ตามปกติ แต่ได้เตรียมแผนส่งต่อผู้ป่วยไปยังโรงพยาบาลในจังหวัดหากมีความจําเป็นไว้แล้ว
นายแพทย์โอภาส กล่าวต่อว่า สถานการณ์ฝุ่น PM 2.5 ของจังหวัดเชียงราย วันนี้คุณภาพอากาศยังอยู่ระดับมีผลกระทบต่อสุขภาพ (สีแดง) โดยอําเภอเมืองวัดได้ 157 มคก./ลบม. อําเภอเชียงของ 197 มคก./ลบม. และ อําเภอแม่สาย 245 มคก./ลบม. มีรายงานผู้ป่วย 7 กลุ่มโรคเฝ้าระวังเข้ารับบริการในแผนกฉุกเฉิน ผู้ป่วยนอก และผู้ป่วยใน รวม 418 ราย พบมากที่สุดจากโรคถุงลมโป่งพอง 88 ราย รองลงมา ผิวหนังอักเสบ 75 ราย อาการจากมลพิษทางอากาศ เช่น แสบจมูก ระคายคอ 72 ราย สํานักงานสาธารณสุขจังหวัดเชียงรายได้ร่วมกับหน่วยงานต่างๆ ในพื้นที่ จัดทําห้องปลอดฝุ่นในสถานบริการสาธารณสุข ศูนย์พัฒนาเด็กเล็ก โรงเรียน และองค์กรปกครองส่วนท้องถิ่น รวม 580 แห่ง มีผู้ใช้บริการสะสม 18,565 ราย และได้มอบหมายให้ อสม. ออกเคาะประตูบ้านให้คําแนะนําในการป้องกันตนเองกับกลุ่มเสี่ยง ได้แก่ เด็กเล็ก ผู้สูงอายุ หญิงตั้งครรภ์ ผู้มีโรคประจําตัว เช่น โรคหอบหืด
โรคระบบทางเดินหายใจ และผู้ป่วยติดเตียง อย่างต่อเนื่อง
สําหรับ สถานการณ์ภาพรวมของประเทศ ยังคงมีพื้นที่ค่าฝุ่น PM 2.5 เกินมาตรฐาน 24 จังหวัด ได้แก่ เชียงราย เชียงใหม่ น่าน แม่ฮ่องสอน พะเยา ลําพูน ลําปาง แพร่ อุตรดิตถ์ สุโขทัย ตาก พิษณุโลก กําแพงเพชร พิจิตร เพชรบูรณ์ นครสวรรค์ อุทัยธานี ชัยนาท สิงห์บุรี ลพบุรี อ่างทอง สุพรรณบุรี บึงกาฬ หนองคาย ส่วนกรุงเทพมหานครและปริมณฑล ภาคใต้ และภาคตะวันออก ภาพรวมคุณภาพอากาศอยู่ในเกณฑ์ดี
************************************************* 13 เมษายน 2566
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ รับทราบความคืบหน้าจัดการเลือกตั้งนอกราชอาณาจักร เน้นย้ำทุกหน่วยงานบูรณาการการทำงานร่วมกัน อำนวยความสะดวกแก่ประชาชนให้ได้มากที่สุด
วันพฤหัสบดีที่ 13 เมษายน 2566
13/04/2566
โฆษกรัฐบาลเผย นายกฯ รับทราบความคืบหน้าจัดการเลือกตั้งนอกราชอาณาจักร เน้นย้ําทุกหน่วยงานบูรณาการการทํางานร่วมกัน อํานวยความสะดวกแก่ประชาชนให้ได้มากที่สุด
โฆษกรัฐบาลเผย นายกฯ รับทราบความคืบหน้าจัดการเลือกตั้งนอกราชอาณาจักร เน้นย้ําทุกหน่วยงานบูรณาการการทํางานร่วมกัน อํานวยความสะดวกแก่ประชาชนให้ได้มากที่สุด
วันนี้ (วันที่ 13 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความคืบหน้าการเตรียมจัดการเลือกตั้งนอกราชอาณาจักร ซึ่งขณะนี้หน่วยงานที่เกี่ยวข้องได้หารือร่วมกันและติดตามกระบวนการต่าง ๆ ที่เกี่ยวข้องกับการใช้สิทธิของคนไทยในต่างประเทศอย่างต่อเนื่อง พร้อมเน้นย้ําการบูรณาการการทํางานร่วมกันเพื่ออํานวยความสะดวกแก่ประชาชนให้ได้มากที่สุด
โฆษกประจําสํานักนายกรัฐมนตรีเปิดเผยว่า ทั้ง 4 หน่วยงาน ได้แก่ กระทรวงการต่างประเทศ (กต.) คณะกรรมการการเลือกตั้ง (กกต.) กระทรวงมหาดไทย และบริษัท ไปรษณีย์ไทย ได้มีการประชุมหารือร่วมกันถึงการเตรียมการจัดการเลือกตั้งนอกราชอาณาจักร โดยขณะนี้ กต. ได้จัดอบรมเจ้าหน้าที่ฝ่ายกงสุลที่ประจําการ ณ สถานเอกอัครราชทูตไทยและสถานกงสุลใหญ่ไทยทั่วโลก และ กกต. ได้ให้การสนับสนุนเครื่องมือและอุปกรณ์ต่าง ๆ ที่เกี่ยวข้องด้วย อาทิ คูหาเลือกตั้ง สายรัดหีบบัตรเลือกตั้ง แถบพลาสติก และอุปกรณ์อื่น ๆ ซึ่งได้มีการดําเนินการจัดส่งไปยังสถานเอกอัครราชทูตไทยและสถานกงสุลใหญ่ไทยทั่วโลกแล้ว
ทั้งนี้ กําหนดวันเลือกตั้งนอกราชอาณาจักรจะมีขึ้นในวันที่ 24 เมษายน - วันที่ 5 พฤษภาคม 2566 ซึ่งขอให้ประชาชนติดตามรายละเอียด วัน เวลา และสถานที่ลงคะแนนเลือกตั้ง จากสถานเอกอัครราชทูตไทยและสถานกงสุลใหญ่ไทยในเขตรับผิดชอบที่ตนเองอาศัยอยู่เช่นเดียวกัน โดยในปีนี้ กต. ได้จัดทําระบบเรียลไทม์ OVMS (Oversea Voting Monitoring System) ติดตามและตรวจสอบทุกขั้นตอน ตั้งแต่การจัดอบรม การไปใช้สิทธิ รวมถึงการส่งถุงเมล์ทางการทูตเพื่อจัดส่งบัตรเลือกตั้งให้ถูกต้องตามช่วงเวลาที่กําหนดเพื่อให้กระบวนการทั้งหมดเป็นไปโดยราบรื่นและเรียบร้อย
นอกจากนี้ สํานักงานคณะกรรมการเลือกตั้ง ได้จัดทําสรุปจํานวนผู้ลงทะเบียนขอใช้สิทธิออกเสียง ลงคะแนนก่อนวันเลือกตั้งล่วงหน้านอกเขตเลือกตั้ง ในเขตเลือกตั้ง และนอกราชอาณาจักร ซึ่งได้เปิดให้ลงทะเบียนตั้งแต่วันที่ 25 มีนาคม-9 เมษายน 2566 ที่ผ่านมา โดยมีจํานวนผู้ขอลงทะเบียนใช้สิทธิออกเสียงลงคะแนนก่อนวันเลือกตั้งล่วงหน้า จํานวนทั้งสิ้น 2,350,969 ราย จําแนกประเกทของการลงทะเบียนเลือกตั้งล่วงหน้า (ข้อมูล ณ วันที่ 10 เม.ย. 2566 เวลา 20.30 น.) ดังนี้
-ใช้สิทธิเลือกตั้งนอกเขตเลือกตั้ง จํานวน 2,216,950 คน
-ใช้สิทธิเลือกตั้งในเขตเลือกตั้ง จํานวน 18,880 คน
-ใช้สิทธิเลือกตั้งนอกราชอาณาจักร จํานวน 115,139 คน
“รัฐบาลเน้นย้ําการบูรณาการทํางานร่วมกันจากทุกหน่วยงาน โดยคํานึงถึงการดูแลและอํานวยความสะดวกแก่ประชาชนเป็นสําคัญ เพื่อให้การเลือกตั้งนอกราชอาณาจักรดําเนินไปด้วยความเรียบร้อย โปร่งใส และตรวจสอบได้ จึงขอเชิญชวนคนไทยในต่างประเทศตรวจสอบช่องทาง และลงทะเบียนใช้สิทธิเลือกตั้งตามวันและเวลาที่กําหนด” นายอนุชาฯ กล่าว
ทั้งนี้ ประชาชนสามารถติดตามข้อมูลเกี่ยวกับการเลือกตั้งนอกราชอาณาจักรได้หลายช่องทาง ที่สําคัญที่สุดคือ เว็บไซต์/สื่อ social media ของ สอท./สกญ. และผ่านแอปพลิเคชัน Smart vote ของสํานักงาน กกต.
รัฐบาลไทย-ข่าวทำเนียบรัฐบาล-สธ. เปิด 20 เมนูสมุนไพรบำรุงสมอง “พรมมิ” ให้พลังงาน ไขมัน โซเดียมต่ำ เหมาะเสริมสุขภาพผู้สูงอายุ
วันพฤหัสบดีที่ 13 เมษายน 2566
สธ. เปิด 20 เมนูสมุนไพรบํารุงสมอง “พรมมิ” ให้พลังงาน ไขมัน โซเดียมต่ํา เหมาะเสริมสุขภาพผู้สูงอายุ
กระทรวงสาธารณสุข เผยงานวิจัย 20 เมนูชูสุขภาพจากพรมมิ สมุนไพรบํารุงสมอง ของคณะวิทยาศาสตร์ มรภ.วไลยอลงกรณ์ พบให้พลังงาน ไขมัน และโซเดียมต่ํา ผู้สูงอายุชื่นชอบทั้งสี รสชาติ กลิ่น ลักษณะอาหาร แนะใช้เป็นแนวทางในการจัดอาหารเพื่อสุขภาพสําหรับผู้สูงอายุ
นพ.รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิระดับ 11) และโฆษกกระทรวงสาธารณสุข ในฐานะประธานคณะกรรมการ MIU (MOPH Intelligence Unit) กระทรวงสาธารณสุข เปิดเผยว่า ปัจจุบันประเทศไทยได้เข้าสู่สังคมสูงอายุอย่างเต็มรูปแบบ โดยมีผู้อายุ 60 ปีขึ้นไป กว่า 11 ล้านคน คิดเป็นร้อยละ 18 ของประชากร ซึ่งปัญหาที่พบส่วนใหญ่ในสังคมผู้สูงอายุ คือ ภาวะสมองเสื่อม (dementia) ผู้ป่วยจะมีความเสื่อมถอยในด้านความจํา สมาธิ มีอาการหลงลืม ส่งผลกระทบต่อการดําเนินชีวิตประจําวัน ทั้งนี้ มีข้อมูลเกี่ยวกับสมุนไพรพรมมิว่า ในตําราอายุเวทของอินเดียใช้เป็นสมุนไพรเพิ่มความจํา บํารุงสมอง และมีรายงานการวิจัยในเด็กวัยเรียนที่ได้รับยาน้ําเชื่อมพรมมิ พบว่ามีการเรียนรู้ ความจํา ความเข้าใจที่ดีขึ้น ส่วนในผู้ใหญ่ที่มีภาวะวิตกกังวล พบว่าความกังวลลดลง มีสมาธิดีขึ้น ดังนั้นจึงมีผู้คิดค้นและวิจัยการนําสมุนไพรพรมมิมาประกอบในเมนูอาหารบํารุงสุขภาพผู้สูงอายุ
โดยคณะวิทยาศาสตร์และเทคโนโลยี มหาวิทยาลัยราชภัฏวไลยอลงกรณ์ ได้ทําการวิจัยพัฒนาตํารับอาหารเพื่อสุขภาพจากสมุนไพรพรมมิสําหรับผู้สูงอายุ และได้รับการตีพิมพ์ในวารสารวิชาการสาธารณสุข โดยปรับปรุงสูตรอาหาร ให้เป็นเมนูเพื่อสุขภาพ 3 ประเภท ประกอบด้วย ต้ม/แกง, ผัด/ทอด และตุ๋น/นึ่ง/ลวก รวม 20 รายการ ได้แก่ ต้มเลือดหมู, ต้มข่าไก่, ต้มยําปลากะพงน้ําใส, ข้าวต้มหมูสับ, แกงป่า, แกงจืด, แกงจืดมะระยัดไส้, แกงส้ม, แกงเห็ด, แกงเลียง, ข้าวผัด, อกไก่ผัดขิง, คะน้าผัดน้ํามันหอย, ปลากะพงผัดขึ้นฉ่าย, ผัดบวบ, ผัดผักรวม, ทอดมัน, ผัดดอกกุยช่าย, ไข่ตุ๋นกุ้งสับ และไก่อบวุ้นเส้น โดยเติมผักพรมมิสดลงไปเมนูละ 150 กรัม
จากการศึกษาในอาสาสมัครผู้สูงอายุชายและหญิง อายุ 60-80 ปี ที่ไม่มีโรคประจําตัว ไม่มีปัญหาการขบเคี้ยว ในจังหวัดปทุมธานี จํานวน 30 คน พบว่า ทุกเมนูมีคุณค่าทางโภชนาการอยู่ในเกณฑ์เมนูชูสุขภาพ ของสํานักโภชนาการ กรมอนามัย คือ มีค่าพลังงานน้อยกว่าหรือเท่ากับ 600 กิโลแคลอรี, ไขมันน้อยกว่าหรือเท่ากับ 10 กรัม, โซเดียมน้อยกว่าหรือเท่ากับ 600 มิลลิกรัม โดยอาสาสมัครมีความชอบต่อเมนูอาหารจากพรมมิ ในด้านสีมากที่สุด ตามด้วยลักษณะ รสชาติ และกลิ่น ตามลําดับ เนื่องจากการเพิ่มพรมมิลงไปในเมนูอาหารประเภทต้ม/แกง และผัด/ทอด ทําให้สีและลักษณะที่ปรากฏดูน่ารับประทานยิ่งขึ้น จึงสามารถใช้เป็นแนวทางในการจัดอาหารเพื่อสุขภาพสําหรับผู้สูงอายุได้อย่างดี
************************************************* 13 เมษายน 2566